คือมีเพศสัมพันธ์กับแฟนตอนแรกใส่ถุงพอเสร็จกิจก็กินยาคุมฉุกเฉิน พอผ่านไปประมาณ10-15นาทีก็มีเพศสัมพันธ์อีกครั้งแต่ไม่ได้ใส่ถุงหลั่งนอก ปล.กินยาคุมก่อนมีเพศสัมพันธ์แบบนี้อันตรายไหมคะ
สวัสดีค่ะ หากในตอนแรก มีเพศสัมพันธ์ โดยใส่ถุงยางอนามัย หากถุงยางไม่มีการฉีกขาด ก็ไม่จำเป็นต้องทานยาคุมฉุกเฉินไป เพราะโอกาสในการตั้งครรภ์ถือว่ามีน้อยอยู่ แต่หากได้ทานไปแล้ว และหลังจากนั้น 10-15 นาที ได้มีเพศสัมพันธ์โดยไม่ใส่ถุงยาง และใช้วิธีการหลั่งนอก ก็ย่อมมีโอกาสตั้งครรภ์ได้พอควร แต่ทั้งนี้ ยาคุมฉุกเฉินที่ได้ทานไปก่อนหน้านั้นประมาณ 10-15 นาที ก็จะช่วยป้องกันการตั้งครรภ์จากการมีเพศสัมพันธ์ในครั้งที่ 2 ได้ ดังนั้น โอกาสในการตั้งครรภ์ก็ถือว่ามีน้อยมาก และยาคุมฉุกเฉินที่ได้ทานไป ก็ไม่ได้อันตรายอะไรค่ะ เพียงแต่หลังจากนี้ไปประมาณ 1 สัปดาห์ อาจมีเลือดออกจากช่องคลอดได้ และประจำเดือนในรอบต่อไปอาจมีผิดปกติได้ค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ